
Luni, 11 octombrie 2010

Comunicat de presă

„Pentru difuzare imediată”

Comisia Electorală Centrală a înregistrat primii concurenţi electorali la alegerile parlamentare anticipate din 28 noiembrie 2010.

Chişinău, CEC – În şedinţa de luni, 11 octombrie 2010, Comisia Electorală Centrală (CEC) a înregistrat primii 12 concurenţi electorali la alegerile parlamentare anticipate din 28 noiembrie 2010.  

Potrivit hotărîrilor de înregistrare adoptate, aceştia sînt (în ordinea în care urmează să fie înscrişi în buletinul de vot): 

1. Partidul Naţional Liberal

2. Partidul Democrat din Moldova

3. Partidul Politic „Partidul Liberal”

4. Partidul „Moldova Unită-Eдиная Молдова”

5. Partidul Popular Creştin Democrat

6. Partidul Mişcarea Acţiunea Europeană

7. Partidul Politic ,,Patrioţii Moldovei’’

8. Partidul Politic „PENTRU NEAM ŞI ŢARĂ”

9. Partidul Republican din Moldova

10. Partidul Politic „Alianţa MOLDOVA NOASTRĂ”

11. Partidul Umanist din Moldova

12. Partidul Comuniştilor din Republica Moldova.

Concomitent au fost înregistrate simbolurile lor electorale şi au fost confirmaţi reprezentanţii concurenţilor electorali în Comisia Electorală Centrală.

Candidaţii înregistraţi la funcţia de deputat în Parlamentul Republicii Moldova, care cad sub incidenţa prevederilor art. 13 alin. (3) din Codul electoral vor prezenta la Comisia Electorală Centrală actele de suspendare a activităţii în funcţie pînă la 14 octombrie 2010.        

